CELEX: 62021TN0012
Language: da
Date: 2021-01-14 00:00:00
Title: Sag T-12/21: Sag anlagt den 14. januar 2021 — PJ mod EIT

8.3.2021   
            
            
               DA
            
            
               Den Europæiske Unions Tidende
            
            
               C 79/34
            
         
      Sag anlagt den 14. januar 2021 — PJ mod EIT
      (Sag T-12/21)
      (2021/C 79/43)
      Processprog: fransk
      
         Parter
      
      
         Sagsøger: PJ (ved advokat N. de Montigny)
      
         Sagsøgt: Det Europæiske Institut for Innovation og Teknologi (EIT)
      
         Sagsøgerens påstande
      
      
                  —
               
               
                  Afgørelsen af 17. december 2020, hvorved den administrerende direktør afslog, at sagsøgeren var omfattet af undtagelserne til forbuddet mod at udføre hjemmearbejde uden for det land, hvor tjenestestedet er beliggende, og afslog sagsøgerens ansøgning om at udføre hjemmearbejde fra sit oprindelsessted, der blev indgivet den 15. december 2020, annulleres.
               
            
                  —
               
               
                  EIT tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende vedrører tilsidesættelse dels af artikel 5.1.b i de retningslinjer, som gælder for Kommissionen, og som er gennemført over for EIT, dels af de af sagsøgeren erhvervede rettigheder. Sagsøgeren har dernæst påberåbt sig en tilsidesættelse af administrationens omsorgspligt. Sagsøgeren har ligeledes påberåbt sig en vilkårlig fortolkning af begrebet »rejserestriktioner«, manglende forudsigelighed og retssikkerhed, tilsidesættelse af de nationale fortolkninger af de samme nationale sundhedsforanstaltninger, der er indført i hver medlemsstat. Sagsøgeren har endelig påberåbt sig tilsidesættelse af retten til privatliv og familieliv, manglende hensyntagen til sagsøgerens situation uden for enhver reel og begrundet tjenstlig interesse og et uforholdsmæssigt indgreb i sagsøgerens interesser.
               
            
                  2.
               
               
                  Andet anbringende omhandler en ulovlighedsindsigelse vedrørende de gældende regler, såfremt det skal lægges til grund, at disse ikke tillader, at det i sagsøgerens situation er muligt at udføre hjemmearbejde fra oprindelsesstedet, som følge af tilsidesættelse af ligebehandlingsprincippet, retten til privatliv og familieliv, princippet om trivsel på arbejdspladsen samt princippet om retssikkerhed og forudsigelighed. Sagsøgeren har ligeledes påberåbt sig tilsidesættelse af artikel 52 i Den Europæiske Unions charter om grundlæggende rettigheder, for så vidt som begrænsningen af sagsøgerens rettigheder er ulovlig og uforholdsmæssig.